પોલીસ સૂત્રોમાંથી પ્રાપ્ત માહિતી પ્રમાણે શહેરના બોરડીગેટ પાછળ, જવાહર કોલોની વિસ્તારમાં રહેતાં રમેશભાઈ વીરજીભાઈ રાઠોડના પત્ની લીલાબેનએ અત્રેના એ ડિવિઝન પોલીસ સ્ટેશનમાં એવી ફરિયાદ નોંધાવી હતી કે, આજે સવારે ૧૧/૪પ વાગ્યાના અરસામાં ફરિયાદીના પતિ રમેશભાઈ અત્રેના વાઘાવાડી રોડ પર બિલ્ડર ગીરીશભાઈ શાહના કન્સ્ટ્રક્શનની સાઈટ પર હાજર હતા, ત્યારે ફરિયાદીના પુત્ર અજય રાઠોડે આરોપી મનુભા જાડેજાની પુત્રી સાથે પ્રેમલગ્ન-રજિસ્ટર લગ્ન કરેલ હોઈ તેની દાઝ રાખી મનુભા જાડેજા, લગ્ધીરસિંહ, મનુભા જાડેજાનો સાઢુભાઈ તથા ચાર અજાણ્યા માણસો સહિત સાત શખસે એકસંપ કરી મોટરકારમાં આવી ફરિયાદીના પતિ રમેશભાઈને મારપીટ કરી, ગાળો આપી, એકસંપ કરી, જાનથી મારી નાખવાની ધમકી આપી અપહરણ કરી લઈ ગયા હતા.